[Foto’s en Video] Groot skade ná supermark vlam vatJumbo Cash & Carry brand. Foto: Via Intelligence Bureau SA op Facebook. Goedere van nagenoeg R100 miljoen het in die slag gebly nadat daar Donderdagoggend ŉ brand by ŉ gewilde supermark in Johannesburg uitgebreek het. Die brand het omstreeks 05:00 by die Super Jumbo Cash & Carry naby die M1-snelweg in Crown Mines uitgebreek. “Alle aandskofpersoneel is veilig ontruim en niemand word vermis nie. Geen beserings is aangemeld nie,” het Massmart, die supermark se bedryfsmaatskappy, in ŉ verklaring gesê. Die Johannesburgse nooddienste is dadelik ontbied. Wayne Minnaar, woordvoerder van die Johannesburg-metropolisie, het gesê brandbestryders het die brand in bedwang gebring. Dit het geen ernstige verkeersknope veroorsaak nie. Die oorsaak van die brand is nog onbekend en sal ondersoek word sodra die gebou veilig verklaar is. “Die brandweer, polisie en versekeraars sal die oorsaak ondersoek. Die waarde van die goedere behels sover beraam word omstreeks R100 miljoen. Die winkel, bates en handelsware is ten volle verseker,” het Massmart gesê. Jumbo Cash and Carry in Crown mines is on fire all services on scene… Posted by Intelligence Bureau SA on Wednesday, February 24, 2016